|  |  |  |
| --- | --- | --- |
|  | **Nabavka za izvođenje radova na izgradnji višeporodičnih stambenih objekata u okviru devetog potprojekta Regionalnog programa stambenog zbrinjavanja u Republici Srbiji na lokacijama: Novi Sad, Vrbas i Pančevo** | |
|  | **OBAVEŠTENJE O POKRETANJU JAVNE NABAVKE – MEĐUNARODNI OTVORENI POSTUPAK** | |
|  |  | |
|  | Broj publikacije: | RHP-W9-АB-CW/IOP2-2020 |
|  |  | |
|  | Program i finansiranje: | Program: Zajednički regionalni program o trajnim rešenjima za izbeglice i raseljena lica (Regional Housing Programme – RHP/Program stambenog zbrinjavanja u Republici Srbiji)  Finansiranje: Okvirni sporazum o Regionalnom programu stambenog zbrinjavanja zaključen između Banke za razvoj saveta Evrope i Republike Srbije od 25. oktobra 2013. godine, Ugovor o donaciji zaključen između Banke za razvoj saveta Evrope i Republike Srbije u vezi sa realizacijom devetog potprojekta Regionalnog programa stambenog zbrinjavanja od 07.03.2019. godine. |
|  |  | |
|  | Ime Naručioca: | ''Jedinica za upravljanje projektima u javnom sektoru'' d.o.o. Beograd |
|  |  | |
|  | Adresa Naručioca: | Nemanjina 22-26, 11000 Beograd, Srbija |
|  |  | |
|  | Internet adresa Naručioca: | [www.piu.rs](http://www.piu.rs) |
|  |  | |
|  | Tip javne nabavke: | Međunarodni otvoreni postupak |
|  |  | |
|  | Tip ugovora: | Ugovor o izvođenju radova |
|  | Opis radova: | |
|  | U sporazumu o implementaciji Programa o stambenom zbrinjavanju u Srbiji, izgradnja višestambenih objekata predviđena je kao jedan od modaliteta (A1: Višestambeni objekti) koji će biti sproveden u više implementacionih faza.  Pomenuti modalitet stambenog zbrinjavanja definisan je kao ukupno zbrinjavanje u objektima na novim lokacijama i odnosi se na izbeglice koje se žele integrisati u lokalne zajednice kao korisnici.  Obim ovog projekta podrazumeva izgradnju stambenih zgrada socijalnog stanovanja u sledećim opštinama: Novi Sad – 94 stambene jedinice, Vrbas – 14 stambenih jedinica i Pančevo – 36 stambenih jedinica.  Šifra iz ORN: **45211100 – Radovi na izgradnji zgrada** | |
|  |  |  |
|  | Broj partija ukoliko je ugovor podeljen na partije: | 1. **(dve) partije:**  * **Partija 1: Novi Sad (94 stambene jedinice) i Vrbas (14 stambenih jedinica) i** * **Partija 2: Pančevo (36 stambenih jedinica)** |
|  |  |  |
|  | Maksimalni budžet ugovora: | **5.042.080,00 EUR bez PDV**  **Partija 1: 3.753.070,00 EUR bez PDV**  **Novi Sad - 3.204.070,00 EUR bez PDV**  **Vrbas - 549.000,00 EUR bez PDV**  **Partija 2: Pančevo – 1.289.010,00 EUR bez PDV** |
|  |  |  |
|  | Trajanje i tip okvirnog ugovora (okvirni ugovor sa jednim dobavljačem ili sa više dobavljača) ako se zaključuje okvirni ugovor: | |
|  | Nije primenljivo | |
|  |  | |
|  | Kriterijumi kvalifikacije: | |
|  | Pravo učešća imaju sva zainteresovana lica koja nastupaju pojedinačno ili u grupi, a koja ispunjavaju kriterijume za učešće definisane u delu tenderske dokumentacije: ***Sveska 1. Odeljak 1. Uputstvo Ponuđačima, Opšti deo, Tačka 3: Kriterijumi za učešće (pravo učešća), kao i uslove definisane u Vodiču za nabavku dobara, radova i usluga Banke za razvoj saveta Evrope; Odeljak 3.3: Podobnost za učestvovanje u postupku i obezbeđivanje dobara, radova i usluga***.  <http://www.coebank.org/en/about/policies-and-guidelines/projects-and-loans-policies-and-guidelines/>  Takođe, Banka za razvoj Saveta Evrope neće obezbediti ili na drugi način osigurati sredstva, direktno ili indirektno, za ili u korist fizičkog ili pravnog lica koji podleže finansijskim sankcijama koje je nametnula Evropska Unija, bilo samostalno ili u skladu sa finansijskim sankcijama koje je odredio Savet bezbednosti Ujedinjenih nacija, a koji je dostupan na Lista sankcija EU: <https://www.sanctionsmap.eu/#/main>. | |
|  |  | |
|  | Kriterijumi izbora: | |
|  | Ponuđači su u obavezi da ispune dolenavedene uslove.  **Finansijski kapacitet:**   1. **Stečaj i likvidacija.** Da nad ponuđačem nije pokrenut postupak stečaja ili likvidacije, odnosno prethodni stečajni postupak.   Ova odredba se odnosi na sve ponuđače iz grupe ponuđača/konzorcijuma i na sve podizvođače.   1. **Likvidnost.** Da ponuđač nije imao registrovane blokade računa u 12 (dvanaest) meseci pre dana objavljivanja javnog poziva za podnošenje ponuda;   Ova odredba se odnosi na sve ponuđače iz grupe ponuđača/konzorcijuma i na sve podizvođače.   1. **Poslovni prihod.** Da je Ponuđač u prethodne 3 (tri) obračunske godine (2017, 2018. i 2019.) ostvario prosečan godišnji poslovni prihod u minimalnom iznosu od:   **- Partija 1**: 6.000.000,00 EUR i  **- Partija 2:** 2.000.000,00 EUR  \* u evrima po srednjem kursu na kraju izveštajnog perioda.  Ukoliko Ponuđač podnosi ponudu za više partija, mora da dokaže minimum zbir prosečnih poslovnih prihoda za partije za koje podnosi ponudu.  **Grupa ponuđača: Vodeći član grupe ponuđača/konzorcijuma mora da ispuni minimum 50% ovog uslova.**   1. **Raspoloživa finansijska sredstva.** U slučaju podnošenja ponude, Ponuđač mora da demonstrira, potvrdom poslovne banke, izdatom nakon objavljivanja poziva za podnošenje ponuda, kojom se potvrđuje da su Ponuđaču dostupna ili da ima na raspolaganju likvidna sredstva i/ili kreditnu liniju i/ili druga finansijska sredstva u iznosu od najmanje:   U slučaju podnošenja ponude za **Partiju 1 –** 1.100.000,00 EUR  U slučaju podnošenja ponude za **Partiju 2 –** 380.000,00 EUR  Ukoliko Ponuđač podnosi ponudu za više partija, mora da dokaže minimum zbir traženih raspoloživih finansijskih sredstava za partije za koje podnosi ponudu.  **Grupa ponuđača: Vodeći član grupe ponuđača/konzorcijuma mora da ispuni minimum 50% ovog uslova.**  **Kadrovski kapacitet:**     1. **Ukupan broj zaposlenih.** Da ponuđač u mesecu koji prethodi mesecu u kome je objavljen javni poziv ima u radnom odnosu:   - Partija 1: najmanje 80 lica, od kojih najmanje 50 lica moraju biti tehničko osoblje\*;  - Partija 2: najmanje 50 lica, od kojih najmanje 30 lica moraju biti tehničko osoblje\*;  Ukoliko ponuđač podnosi ponudu za više partija, mora da prikaže da ima u radnom odnosu najmanje zbir minimalnog broja lica za partije za koje podnosi ponudu.  **Grupa ponuđača: Vodeći član grupe ponuđača/konzorcijuma mora da ispuni minimum 50% ovog uslova.**  \*Videti Obrazac 4.6.1.1   1. Da ponuđač u mesecu koji prethodi mesecu u kome je objavljen javni poziv ima **u radnom odnosu zaposlene** sa sledećim inženjerskim licencama (uslov se odnosi na svaku od partija, posebno) \*\*:  * 1 diplomirani građevinski inženjer, licence 410 ili 411 ili ГИ 04-04.1 * 1 diplomirani inženjer arhitekture, licence 400 ili 401 ili АИ 02-01   Ukoliko ponuđač podnosi ponudu za više partija, mora da prikaže da ima u radnom odnosu najmanje zbir minimalnog broja inženjera za partije za koje podnosi ponudu.  **Grupa ponuđača: Vodeći član grupe ponuđača/konzorcijuma mora da ispuni minimum 50% ovog uslova.**  \*\*Videti Obrazac 4.6.1.1a   1. **Stručni tim za realizaciju projekta.** Da ponuđač angažuje kvalifikovana lica koji će raditi na realizaciji projekta, i to:   **Partija 1 –** Novi Sad i Vrbas   |  |  |  |  |  | | --- | --- | --- | --- | --- | | Pozicija | Kvalifikacije | Broj lica | Licenca | Osnov angažovanja | | Odgovorni izvođač radova - Predstavnik izvođača | Diplomirani građevinski inženjer ili diplomirani inženjer arhitekture | 2  (po jedno lice za svaku lokaciju) | 410 ili 411 ili 400 ili 401 | U radnom odnosu | | Odgovorni izvođač radova | Diplomirani građevinski inženjer | 1 (za lokaciju Novi Sad) | 410 ili 411 | Angažovan po bilo kom zakonom dozvoljenom osnovu | | Odgovorni izvođač radova | Diplomirani inženjer elektrotehnike | 1 (za obe lokacije) | 450 | Angažovan po bilo kom zakonom dozvoljenom osnovu | | Odgovorni izvođač radova | Diplomirani inženjer mašinstva | 1 (za obe lokacije) | 430 | Angažovan po bilo kom zakonom dozvoljenom osnovu | | Odgovorni izvođač radova | Diplomirani inženjer mašinstva | 1 (za lokaciju Novi Sad) | 434 | Angažovan po bilo kom zakonom dozvoljenom osnovu |   **Partija 2 (Pančevo):**   |  |  |  |  |  | | --- | --- | --- | --- | --- | | Pozicija | Kvalifikacije | Broj lica | Licenca | Osnov angažovanja | | Odgovorni izvođač radova – Predstavnik izvođača | Diplomirani građevinski inženjer ili diplomirani inženjer arhitekture | 1 | 410 ili 411 ili 400 ili 401 | U radnom odnosu | | Odgovorni izvođač radova | Diplomirani inženjer elektrotehnike | 1 | 450 | Angažovanje po bilo kom zakonom dozvoljenom osnovu | | Odgovorni izvođač radova | Diplomirani inženjer mašinstva | 1 | 430 | Angažovanje po bilo kom zakonom dozvoljenom osnovu | | Odgovorni izvođač radova | Diplomirani inženjer mašinstva | 1 | 434 | Angažovanje po bilo kom zakonom dozvoljenom osnovu |   **Stručni tim za potrebe realizacije ugovora** - Navedena lica biće angažovana na realizaciji projekta, na puno radno vreme od minimalno 40 časova nedeljno. **Isto lice ne može biti angažovano na više pozicija ili partija**.  Sva navedena lica moraju da imaju najmanje 5 godina radnog iskustva na poslovima odgovornog izvođača radova (u skladu sa gore navedenom tabelom).  **Grupa ponuđača: Vodeći član grupe ponuđača/konzorcijuma mora da ispuni minimum 50% ovog kvalifikacionog kriterijuma.**  Ponuđač mora dostaviti u skladu sa Obrascem 4.6.1.2 i za svakog člana tima kopiju licence i izjavu o angažovanju, dok je pored navedenog, za članove stručnog tima za koje se zahteva radni odnos kao osnov angažovanja neophodno dostaviti i izvod/uverenje/potvrdu Centralnog registra obaveznog socijalnog osiguranja za mesec koji prethodi mesecu objavljivanja Javnog poziva za podnošenje ponuda. Naručilac zadržava pravo da traži dodatne dokaze.  Sva angažovana lica moraju da imaju licence izdate od strane relevantnih institucija Republike Srbije (Inženjerska komora Srbije), u periodu izvođenja radova. U slučaju da je ponuđač kome je dodeljen ugovor iz strane zemlje ili da ponuđač iz zemlje Naručioca angažuje strane državljane, dužan je da obezbedi lica koja imaju licence za izvođenje Radova u skladu sa propisima Republike Srbije.  Ponuđač je u obavezi da obezbedi u skladu sa zakonima i propisima Republike Srbije sve radnike i kvalifikovana lica, potrebna za građenje objekta, bez obzira na zahteve iz ove konkursne dokumentacije.  **Tehnički kapacitet:**   1. **Iskustvo ponuđača.** Ponuđač mora da dokaže da je samostalno ili kao vodeći član grupe ponuđača, u periodu od 01.01.2015. godine do datuma objavljivanja poziva za podnošenje ponuda, imao kompletno izvedene\* radove na izgradnji, rekonstrukciji ili dogradnji objekata visokogradnje (prema tabeli u nastavku)\*\*, i to maksimalno na 3 objekta:   - **Partija 1**: objekat/objekti, minimalne ukupne bruto površine u zbiru od 13.000 m2 i  - **Partija 2**: objekat/objekti, minimalne ukupne bruto površine u zbiru od 5.000 m2  Ponuđač je dužan da za svaki izvedeni objekat dostavi potvrdu investitora/naručioca na obrascu 4.6.4.2. i pravosnažnu građevinsku dozvolu. Naručilac zadržava pravo da traži dodatne dokaze.  Ukoliko ponuđač podnosi ponudu za više partija, objekti koji su referentni u jednoj partiji, ne mogu se koristiti kao referentni objekti u drugim partijama.  **Grupa ponuđača: Vodeći član grupe ponuđača/konzorcijuma mora da ispuni minimum 50% ovog uslova.**  \*Referentnim objektima će se smatrati kompletno završeni objekti.  \*\*Objekti visokogradnje prema tabeli, a u skladu sa Pravilnikom o klasifikaciji objekata ( *Sl. glasnik RS", br. 22/2015)*   |  |  |  | | --- | --- | --- | | Naziv | Klasifikacioni broj |  | | **ZGRADE** |  |  | | **STAMBENE ZGRADE** |  |  | | Stambene zgrade sa jednim stanom | **111** | svi pripradajući klasif. brojevi osim 111011 | | Stambene zgrade sa dva ili više stanova | **112** | svi pripradajući klasifikacioni brojevi | | Zgrade za stanovanje zajednica | **113** | svi pripradajući klasifikacioni brojevi | | **NESTAMBENE ZGRADE** |  |  | | Hoteli i slične zgrade | **121** | svi pripradajući klasifikacioni brojevi | | Poslovne zgrade | **122** | svi pripradajući klasifikacioni brojevi | | Zgrade za trgovinu na veliko i malo | **123** | svi pripradajući klasifikacioni brojevi | | Industrijske zgrade i skladišta | **1251** | svi pripradajući klasifikacioni brojevi | | Zgrade za kulturno-umetničku delatnost i zabavu, obrazovanje, bolnice i ostale zgrade za zdravstvenu zaštitu | **126** | svi pripradajući klasifikacioni brojevi | | **OSTALE NESTAMBENE ZGRADE** |  |  | | **Ostale zgrade, drugde neklasifikovane** |  |  | | Kasarne i ostale zgrade za vojsku, policiju ili vatrogasce | **127410** |  |  1. **Standardi i sertifikati. Da Ponuđač poseduje sledeće sertifikate, u oblasti građevinskih radova:** 2. ISO 9001: 2015 - Sistem upravljanja kvalitetom; 3. ISO 14001: 2015 - Sistem upravljanja zaštitom životne sredine;   **Grupa ponuđača: Vodeći član grupe ponuđača/konzorcijuma samostalno ispunjava postavljeni kriterijum.** | |
|  |  | |
|  | Kriterijumi dodele ugovora: | |
|  | **Kriterijum dodele ugovora ekonomski najpovoljnija ponuda određena na osnovu cene (najniža ponuđena cena).**  Ukoliko dve ili više ponuda imaju istu ponuđenu cenu, prednost se daje ponuđaču koji je u poslovnom kapacitetu dostavio dokaze za izvedene radove na objektima veće ukupne bruto površine. | |
|  |  | |
|  | Pristup tenderskoj dokumentaciji | |
|  | Ponuđači mogu uputiti zahtev za dostavlјanje Tenderske dokumentacije putem elektronske pošte na [tatjana.vojvodic@piu.rs](mailto:tatjana.vojvodic@piu.rs).  Po prijemu zahteva, Naručilac će dostaviti putem elektronske pošte Tendersku dokumentaciju na adresu navedenu u zahtevu za dostavljanje Konkursne dokumentacije. | |
|  |  | |
|  | Obilazak lokacije – datum mesto i vreme: | Ponuđaču se savetuje da, poseti i pregleda mesto izvođenja radova i njegovo okruženje (lokaciju).  Naručilac će omogućiti obilazak lokacije za izvođenje radova.  Zainteresovana lica dostavljaju prijave na e-mail adresu Naručioca: tatjana.vojvodic@piu.rs, koje moraju biti primljene od ponuđača najkasnije 20 (dvadeset) dana pre isteka roka za podnošenje ponuda. Obilazak lokacije nije moguć 15 (tpetnaest) dana pre isteka roka za podnošenje ponuda.  Predstavnici ponuđača moraju podneti Pisano ovlašćenje radi učešća u obilasku lokacije. Jedna osoba može predstavljati samo jednog ponuđača. |
|  |  | |
|  | Podnošenje ponuda, rok za podnošenje ponuda: | Ponudu bi trebalo podneti kao preporučeno pismo sa povratnicom, ili u slučaju ličnog dostavljanja sa predatom potvrdom o prijemu ponude.  Ponuda se mora podneti na sledeću adresu: ,,Jedinica za upravlјanje projektima u javnom sektoru’’ d.o.o. Beograd, Veljka Dugoševića 54, peti sprat - pisarnica, 11000 Beograd, Srbija.  Ukoliko se ponuda dostavlja lično, adresa za dostavljanje je: ,,Jedinica za upravlјanje projektima u javnom sektoru’’ d.o.o. Beograd, Veljka Dugoševića 54, peti sprat - pisarnica, 11000 Beograd, Srbija, u periodu od 09:00h do 15:30h.  Krajnji rok za dostavljanje ponuda je: 26.11.2020. godine do 10:00 časova. |
|  |  | |
|  | Sastanak za otvaranje ponuda – datum, vreme i mesto: | Otvaranje ponuda održaće 26.11.2020. godine u 11:00 časova, u prostorijama ,,Jedinice za upravlјanje projektima u javnom sektoru“ d.o.o. Beograd, Veljka Dugoševića 54, 11000 Beograd. |
|  |  | |
|  | Uslovi za učešće na sastanku za otvaranje ponuda: | |
|  | Naručilac će ponude otvarati javno i otvaranju može prisustvovati svako zainteresovano lice, u vreme i na mestu određenom u ovom Obaveštenju i u Uputstvu ponuđačima. U postupku otvaranja ponuda mogu aktivno učestvovati samo ovlašćeni predstavnici ponuđača, u kom slučaju su u obavezi su da dostave ovlašćenje za prisustvovanje i potpisivanje, kao i da potpišu dokument kojim potvrđuju svoje prisustvo. | |
|  |  | |
|  | Rok za donošenje odluke o dodeli ugovora: | 2021. godina |
|  |  | |
|  | Kontakt: | “Jedinica za upravlјanje projektima u javnom sektoru“ d.o.o. Beograd  e-mail: [tatjana.vojvodic@piu.rs](mailto:tatjana.vojvodic@piu.rs). |
|  |  | |
|  | Ostale informacije: | |
|  | Nabavke dobara, radova i usluga finansiranih od strane programa stambenog zbrinjavanja u Republici Srbiji, pripremljena su, dodeljena i organizovana u saradnji sa partnerskim zemljama i CEB Priručnikom za dobra, radove i usluge, objavljenom na vebsajtu:  <http://www.coebank.org/en/about/policies-and-guidelines/projects-and-loans-policies-and-guidelines/> | |